**Slon u potrazi za hobijem**

Jednoga dana slon Tobi odluči pronaći svoj hobi. Odluči pitati svog prijatelja dječaka Ivicu. Ivica predloži da se iskuša u kuhanju. Tobi pokuša, ali ne ide mu. Kuhinja je skoro eksplodirala. Tobi se zamislio. Možda ja nisam za kuhanje.

„Žao mi je što mi nije išlo kuhanje.“ – rekao je Ivici.

„Nema veze.“ – rekao je Ivica. „Pokušaj s učenjem.“

„Dobro, probat ću.“

„Draga djeco, danas ćemo učiti geometriju.“

„Bum, tres, fiju!“ – čula su se djeca.

„Nisam ja za ovo. „-pomisli. „Znam! Idem putovati! Mama, mama! Treba mi pomoć!“

„Što je bilo, zlato?“ – pita mama.

„Tražim hobi. Već sam probao s kuhanjem i učenjem djece.“

„A da probaš slikanje?“

„Dobro. Probat ću.„

Čim je probao, nacrtao je nešto neobično.

„Nije ovo za mene.“ – pomisli Tobi.

„Znam! Pitat ću tatu. Tata, tata! Trebam savjet.“

„Što je bilo, Tobi?“

„U potrazi sam za hobijem.“

„Jesi li probao s liječenjem?“

„Ne. Sad ću probati.“

„Aaaaaaa! Čudovište!“ – čula su se djeca u bolnici.

„Nisam ja za ovo. Svi me se boje.“ – pomisli Tobi.

„Imam ideju! Pitat ću baku. Bako, bako! Imam problem.“

„Reci, dušo bakina.“

„Ne mogu naći svoj hobi.“

„A da proputuješ svijetom sa svojim prijateljem Ivicom?“

„Dobra ideja. Hvala bako!“

„Ivice, Ivice!“

„Što je bilo, Tobi?“

„Hoćeš li sa mnom putovati svijetom u potrazi za mojim hobijem?“

„Da, da! Može!“- reče Ivica.

„Super! Gdje ćemo prvo?“

„Može u Pariz?“

„Može!“ – reče Ivica.

I tako su dva prijatelja započela putovanje.

„Došli smo u Pariz.“ – reče Tobi.

„Vau Tobi! Gle one velike kifle!“

„Hoćemo ih i mi probati raditi?“

„Može.“ – reče Tobi.

Bum, tras! Eksplodirala je kuhinja i velika kifla zagorjela.

„Nije ovo za mene.“ – pomisli Tobi.

„Idemo u Tokio.“

„Može.“ – reče Tobi.

Tobi i Ivica stigli su u Tokio. Tobi ugleda japansku trešnju.

„Vau! Pogledaj tu japansku trešnju!

„Predivna je! Idem je fotografirati svojim novim fotoaparatom.“

„Znam! Tvoj hobi može biti fotografiranje.“

„Dobra ideja! „ – reče Tobi.

Nakon putovanja Tobi i Ivica vratili su se doma i rekli svima da je Tobi pronašao svoj hobi.

*Maja Krajina i Dora Devčić, 3.b*

*OŠ Tina Ujevića*